《次季弼索杨继甫诗》
宋代·唐仲友

诗来得得巧搜寻，清似壶冰洗我心。
白雪阳春皆绝唱，高山流水欠知音。
秦淮淼淼涵秋影，楚岸迢迢起夕阳。
此际须君速相就，寒鸦趁侣欲投林。

作者简介：（1136—1188）宋婺州金华人，字与政，号说斋。高宗绍兴二十一年进士，为西安主簿。三十年复中博学宏词科。历建康府学教授、秘书省正字。上万言书论时政，孝宗纳之，召除著作佐郎，出知信州、台州。治政理财颇有建树，为学多与朱熹相左。后为朱熹劾罢。归而益肆力于学，著述颇丰。有《六经解》、《诸史精义》、《帝王经世图谱》、《九经发题》、《陆宣公奏议解》、《天文详辨》、《地理详辨》、《愚书》、《说斋文集》等。